三合二十四山向水法
一、壬山丙向，子山午向（向上寅午戌合火局）
左水倒右出辛戌為正旺向，名三合聯珠貴無價，合楊公救貧進神生來會旺、玉帶縷腰金城水法，大富大貴，人丁昌熾，忠孝賢良，男女高夀。房房無異，發福綿遠。若得旺山肥滿，旺水朝聚，富比石崇。
左水倒右出丁未為自旺向，名惟有衰方可去來。發富發貴，壽高丁旺。
右水倒左出甲卯沐浴方消水，名祿存流盡佩金魚。富貴雙全，人丁興旺。犯寅卯二字，非淫即絕，不可輕用。
水出巽巳方為衝破向上臨官，犯殺人大黃泉，喪成才之子，立主敗絕，並犯軟腳、風癱、癆疾、吐血等症，先喪二門，次及別房。
水出乙辰方，流破向上冠帶，主傷年幼聰明之子，並閨中幼婦少女。退敗田產，久則敗絕。
水出癸醜方，衝破向上養位，主傷兒、敗財、乏嗣，犯退神沐浴不立向。
水出壬子方，衝破胎神，主墮胎傷人。初年丁財稍利，久則敗絕。此名過宮水，有壽無財。
水出乾亥方，名過宮水，情過而亢。太公八十遇文王，即此水法。初年有丁有壽無財，水不歸庫故也。
水出庚酉方，為交如不及，犯顏回夭壽水，敗產、乏嗣。初年亦有稍利者，先傷三門，有丁無財，有財無丁，有功名即失血夭亡，福祿壽不齊全，死方消水故也。
水出坤申病方，犯短命寡宿水，男人壽短，必出寡居五六人。敗產絕嗣，並犯咳嗽、吐痰癆疾等症。先敗三門，次入別門。凡病死二方，消水發凶相似。
水出艮寅方，為旺去沖生，犯雖有財而何為。小兒難養，富而無子，十有九絕。先敗絕長房，次及別門。
右水倒左，從向上丙字出去，不犯午字。猶須百步轉欄，合水局胎向胎方出水，謂之出煞，不作沖胎論。主大富大貴，人丁興旺。但內中間有壽短者，出幼婦寡居。若非龍真穴的，葬後不敗即絕，不可輕扡。
若是左水倒右出丙午二方，即變為生來破旺，有丁無財，貧如範丹，不可誤作胎向胎方去水論。
　
二、癸山丁向，醜山未向（向上亥卯未合木局）
右水倒左出巽巳方，為正養向，名貴人祿馬上禦街。丁財兩旺，功名顯達，發福綿遠，忠孝賢良，男女高夀，房房皆發，三門尤盛，併發女秀，地理中第一吉向。
左水倒右出坤方，為木局墓向。書雲：“丁坤終是萬斯箱”即此是也。發富發貴，人丁大旺，福壽雙全。
水出丙午方，衝破向上祿位，名沖祿小黃泉。主窮乏夭亡，出寡居。若未字上再有槍刀惡石，出入橫暴，爭鬥好勇。
水出乙辰方，犯退神。初年發丁不發財，亦無大凶。
水出甲卯方。初年間或發丁，久則壽短絕嗣，退敗田產。
水出艮寅方，主退財，小兒難養，男女夭亡，乏嗣。先敗長房，次及別房。
水出癸醜方，犯退神，冠帶不立向，夭亡敗絕。
水出乾亥方，丁財日衰，甚則絕嗣。
水出辛戌方，犯衰不立向。丁財不發。
水出庚酉方，為情過而亢。予驗過舊塋，間有初年發富發貴者，亦有不發者。或壽高，或壽短，吉凶相半。久則不利，有丁無財。
若右水倒左，即從向上正丁字流去，名絕水倒沖墓庫。或當面直去，不能百步轉欄，又為牽動土牛，立主敗絕。
丁水來朝左倒右，從穴後壬字天干而去，不犯子字，名祿存流盡佩金魚。發福發貴，福壽雙全。但此向此水，平洋多發，山地多敗，何也？平洋要坐空朝滿，水出壬字，則穴後必是低陷。而山要坐滿朝空，穴後最忌仰瓦，若是丁水朝堂轉壬字而出，必是前高後低，合“臂風吹透子孫稀”。
左水倒右出丁，不犯未字，百步轉欄，間有發富發貴者，少差，即犯大黃泉水法。
　
三、艮山坤向，寅山申向（向上申子辰合水局）
右水倒左出乙辰，合三合吊照正生向。旺水迎生，玉帶纏腰金城水法。書雲：“十四進神家業興。”主妻賢子孝，五福滿門，富貴雙全。
右水倒左，出丁未方，為借庫消水自生向。合楊公救貧進神水法，不作衝破養位論。主富貴高夀，人丁大旺，先發小房。
左水倒右出庚酉方，合文庫消水楊公進神水法。書雲：“祿存流盡佩金魚。”即此是也。主發富貴，福壽雙全。少差即絕，不可輕用。龍真穴的無妨。
水出丙午方，為衝破胎神。初年間有發丁旺財壽高者，久則墮胎乏嗣，家道窮苦不利。
水出巽巳方，名過宮水，情過而亢。故主初年有丁有壽，卒不發。窮苦清廉，多是此墳。
水出甲卯方，為交如不及，短壽，敗財，不發。
水出艮寅方，亦為交如不及，主多病、敗絕、不發。
水出癸醜方，犯退神臨官不立向，非敗即絕。
水出壬子方，犯生來破旺，家貧如洗。初年發丁，久則夭壽，不吉。
水出辛戌方，犯病不立向退神水法。以向論，又犯衝破冠帶，必傷年幼聰明之子，敗絕，不吉。
水出乾亥方，衝破向上臨官，傷成才之子，乏嗣、夭壽、敗財、失血、癆疾，大凶。
右水長大，倒左出坤，不犯申字，百步轉欄，大富大貴，人丁興旺。若龍穴稍差，即犯敗絕，不可輕用。
若左水長大，倒右當面出坤，即犯墓絕沖生大煞，非敗即絕。如出申字，更凶。
　
四、甲山庚向，卯山酉向（向上巳酉醜合金局）
左水倒右出癸醜方，為正旺向，名三合聯珠貴無價。合楊公救貧進神生來會旺水法、玉帶纏腰金城水法，大富大貴，人丁大旺，忠孝賢良，男女高夀，房房均一，發福綿遠。
左水倒右，出辛戌方，為自旺向。合惟有衰方可去來，即楊公救貧進神水法，發富發貴，壽高丁旺，男聰女秀，大吉大利。
右水倒左從丙字沐浴方消水，合祿存流盡佩金魚。富貴雙全，人丁興旺。雖右邊病死，衰水過堂，第至向上，巳會合庚酉旺水歸庫而去，無妨。以水局而論，又有壬子旺水，乾亥臨官水、辛戌冠帶水上堂，均系合局，故主大發。若稍犯午字、巳字，非淫即絕，不可輕扡。
水出庚申方，為衝破向上臨官，犯殺人大黃泉，必喪成才之子，立主敗絕，官詞賣產，並犯軟腳、風癱、癆疾、吐血等症，先喪二門，次及別房，無一家不發者。
水出丁未方，為衝破向上冠帶，主傷年幼聰明之子，並閨中幼婦。退敗田產，久則絕嗣。
水出乙辰方，衝破向上養位，主傷小兒、敗產絕嗣，犯退神沐浴不立向。
水出甲卯方，衝破胎神，主墮胎傷人。初年丁財稍利、壽高者。久則無不敗絕。
水出艮寅方，名過宮水，情過而亢。初年有丁有壽無財，水不歸庫故也。
水出壬子方，為交如不及，犯顏回短命水，夭亡、敗產、絕嗣，紅血癆疾，多出寡婦，先傷三門。初年亦有稍利者，然總有丁無財，有財無丁，發功名即夭亡，福祿壽不齊全，死方消水故也。
水出乾亥病方，犯短命寡宿水，男人壽短，必出寡居五六人。敗產絕嗣，並犯咳嗽、吐痰、失血、癆疾等症。先敗三門，次入別門。凡病死二方，消水發凶相似。
水出巽巳方，犯旺去沖生，雖有財而何為。小兒難養，富而無子，十有九絕。先敗絕長房，次及別門。
右水倒左，從向上正庚字出去，不犯酉字。百步轉欄，又須左水細小，合木局胎向胎方出水，謂之出煞，不作沖胎論。主大富大貴，人丁興旺。但內中間有壽短者，出幼婦寡居。若非龍真穴的，葬後不敗即絕，不可輕用。
若左水倒右出向上正庚字，或當面直去，即為生來破旺，又名牽動土牛，不作胎向胎方去水論。有丁無財，貧如範丹，甚屬兇險。
　
五、乙山辛向，辰山戌向（向寅午戌合火局）
右水倒左出坤申方，系正養向。名為貴人祿馬上禦街。丁財大旺，功名顯達，發福綿遠，忠孝賢良，男女壽高，房房皆發，三門尤盛，併發女秀。
左水倒右出乾亥方，為火局墓向。書雲：“卒入乾宮百萬莊。”即此是也。發富發貴，人丁大旺，福壽雙全。
水出庚酉方，衝破向上祿位，名沖祿小黃泉。主窮乏夭亡，出寡居。若戌字上再有槍刀惡石，出性暴人、習拳棒，行兇爭鬥。
水出丁未方，犯退神，初年稍利，發丁不發財，亦不發凶。
水出丙午方。初年間有發丁高夀者，久則夭亡絕嗣，退敗田產，窮苦不終。
水出巽巳方，主退財，小兒難養，男女夭亡，乏嗣。先敗長房，次及別門。
水出乙辰方，犯退神，冠帶不立向，主夭亡、敗絕，不發。
水出艮寅方，丁財日衰，甚則絕嗣。
水出癸醜方，犯衰水立向退神水法。丁財兩不旺。
水出壬子方，為情而亢。驗過舊塋，間有初年發富發貴者，亦有不發者。或壽高或壽短，或乏嗣，吉凶相半。
左水倒右出向上正辛字，不犯戌字。又須百步轉欄。有發大富大貴者，稍差即絕，不可輕用。
須有辛水朝堂，左水倒右從穴後甲字天干而去，不犯卯字。祿存流盡佩金魚，大富大貴，福壽雙全，人丁亦旺。平洋地發者多，山地不可用，多敗絕。
右水倒左，即從向上正辛字流去，犯倒沖墓庫大煞。書去：“辛壬水路怕當乾”是也。立主敗絕。
　
六、巽山乾向，巳山亥向（向上亥卯未合木局）
右水倒左出丁未方，名三合吊照正生向，合楊公救貧進神水法。旺去迎生，富貴之期驟至。書雲：“十四進神家業興。”主妻賢子孝，五福臨門，富貴雙全，房房均勻。
右水倒左，出辛戌方，為借庫消水自生向。合楊公救貧進神水法，不作衝破養位論。主富貴高夀，人丁大旺，發福悠久。
左水倒右出壬子方，合文庫消水楊公進神水法。書雲：“祿存流盡佩金魚。”即此是也。主發富貴，福壽雙全。
水出庚酉方，為衝破胎神。初年間有發丁旺財壽高者，久則墮胎乏嗣，家道窮苦不利。此水不歸庫也。
水出坤申絕位，情過而亢。故主初年有丁有壽不發財。功名不利，貧而有壽，不絕。
水出丙午方，為交如不及，短壽，敗財，不發。
水出巽巳方，名生向交如不及，年久敗絕。
水出乙辰方，犯退神臨官不立向，非敗即絕。
水出甲卯方，犯生來破旺，家貧如洗。初年發財，久則敗絕不利。
水出癸醜方，犯病不立向退神水法。以向論，又犯衝破冠帶，必傷年幼聰明之子、嬌態之婦。
水出艮寅方，衝破向上臨官，犯黃泉大煞。傷成才之子，乏嗣、夭壽、窮苦，大凶。
右水長大倒左，出向上正乾字，不犯亥字。百步轉欄，大富大貴，人丁亦旺。若龍穴稍差，即犯敗絕，不可輕用。
若左水長大，倒右出乾，即犯墓絕沖生大煞，非敗即絕。如出亥字，葬後尤凶。
　
七、丙山壬向，午山子向（向上申子辰合水局）
左水倒右出乙辰方，為正旺向，名三合聯珠貴無價。合楊公救貧進神生來會旺水法、玉帶纏腰金城水法，大富大貴，忠孝賢良，男聰女秀，夫婦齊眉，房房相似，發福綿遠。“申子辰、坤壬乙，文曲從頭出”，此是也。
左水倒右，出癸醜方，為自旺向。合惟有衰方可去來，即楊公救貧進神水法，發富發貴，壽高丁旺。
右水倒左從庚字沐浴方消水，合祿存流盡佩金魚。富貴雙全，人丁興旺。若稍犯酉、申二字，即凶，不可輕用。
水出乾亥方，為衝破向上臨官，犯殺人大黃泉，必喪成才之子，立主敗絕，官詞賣產，並犯軟腳、風癱、癆疾、吐血等症，先喪二門，次及別房，無一家不敗絕者。
水出辛戌方，為衝破向上冠帶，主傷年幼聰明之子，並閨中幼婦。退敗田產，久則絕嗣。
水出丁未方，衝破向上養位，主傷小兒、敗產絕嗣，犯退神沐浴不立向。
水出丙午方，衝破胎神，主墮胎傷人。初年丁財稍利、壽高者。久則無不敗絕。
水出巽巳方，名過宮水，情過而亢。初年有丁有壽無財，水不歸庫故也。
水出甲卯方，為交如不及，犯顏回短命水，夭亡、敗產、絕嗣，紅血癆疾，多出寡婦，先傷三門。初年亦有稍利者，然總有丁無財，有財無丁，發功名即夭亡，福祿壽不齊全，死方消水故也。
水出艮寅病方，犯短命寡宿水，男人壽短，必出寡居五六人。敗產絕嗣，並犯咳嗽、吐痰、失血、癆疾等症。先敗三門，次入別門。凡病死二方，消水發凶相似。
水出坤申方，犯旺去沖生，雖有財而何為。小兒難養，富而無子，十有九絕。先敗絕長房，次及別門。
右水倒左，從向上正壬字出去，不犯子字。百步轉欄，又須左水細小，合火局胎向胎方出水，謂之出煞，不作沖胎論。主大富大貴，人丁興旺。但內中間有壽短者寡居者。若非龍真穴的，葬後不敗即絕，不可輕用。
若左水倒右出向上正壬字，或當面直去，即為生來破旺，又名牽動土牛，不作胎向胎方去水論。有丁無財，家道窮苦。
八、丁山癸向，未山醜向（向上巳酉醜合金局）
右水倒左出乾亥方，系正養向。名為貴人祿馬上禦街，合進神救貧水法。丁財大旺，功名顯達，發福綿遠，忠孝賢良，男女壽高，房房皆發，三門尤盛，併發女秀。
左水倒右出艮寅方，為金局墓向。書雲：“癸歸艮位發文章。”發富發貴，人丁大旺，福壽雙全。惟年久主生風疾，愈見風，疾愈發。
水出壬子方，衝破向上祿位，名沖祿小黃泉。主窮乏夭亡，出寡居。予驗過無數舊塋，間有壽高者，有五六弟兄者，有乏嗣者，亦有乞丐者。總之，貧困者多，發富者少。若醜字上再有槍刀惡石，出性暴刁惡之人，好習拳棒。發丁不發財。
水出辛戌方，犯退神，初年發丁不發財，亦不發凶，功名不利，平安有壽。
水出庚酉方，初年間有發財發丁高夀者，久則壽短，小產乏嗣，退產敗財。
水出坤申方，主退財不發，小兒難養，男女夭亡乏嗣。先敗長房，次及別門。
水出丁未方，犯退神，冠帶不立向，主夭亡、敗絕。
水出巽巳方，丁財日衰，甚則絕嗣。
水出乙辰方，犯衰水立向退神水法，丁財俱不旺。
水出甲卯方，為情而亢。驗過舊塋，間有初年發富發貴者，亦有不發者。或壽高或壽短，或乏嗣，吉凶相半。
左水倒右出向上正癸字，不犯醜字。又須百步轉欄。有發大富大貴者，稍差即絕，不可輕用。
有癸水朝堂，左水倒右從穴後丙字天干而去，不犯午字。名祿存流盡佩金魚，大富大貴，福壽雙全，人丁亦旺。平洋地發者多，山地不可用，多敗絕。
右水倒左，即從向上正癸字流去，犯倒沖墓庫大煞。或當面直去，又為牽動土牛。書雲：“甲癸向中憂見艮”是也。立主敗絕。
　
九、坤山艮向，申山寅向（向上寅午戌合火局）
右水倒左出辛戌方，名正生向，合旺去迎生救貧水法、玉帶纏腰金城水法。書雲：“十四進神家業興。”主妻賢子孝，五福滿堂，富貴雙全，門門皆發。
右水倒左，出癸醜方，為借庫消水自生向。合楊公救貧進神水法，不作衝破養位論。主富貴高夀，人丁大旺，先發小房。龍砂好，也有先發長房者。
左水倒右出甲卯方，合文庫消水楊公進神水法。書雲：“祿存流盡佩金魚。”即此是也。主發富貴，福壽雙全。
水出壬子方，為衝破胎神。初年間有發丁旺財壽高者，久則墮胎乏嗣，家道窮苦不利。有壽必窮。此水不歸庫也。
水出乾亥方，情過而亢。故主初年有丁有壽不發財。功名不利，壽高貧苦。
水出庚酉方，為交如不及，短壽，敗財，不發。
水出坤申方，名生向交如不及，多主敗絕。
水出丁未方，犯退神臨官不立向，非敗即絕。
水出丙午方，犯生來破旺，家貧如洗。初年發丁，久則敗絕不利。
水出乙辰方，犯病不立向退神水法。以向論，又犯衝破冠帶，必傷年幼聰明之子、貞潔之婦。
水出巽巳方，衝破向上臨官。傷成才之子，乏嗣、夭壽。
右水長大倒左，出正艮字，不犯寅字。百步轉欄，大富大貴，人丁亦旺。若龍穴稍差，即見敗絕，不可輕用。
若左水長大，倒右出艮，即犯墓絕沖生大煞，非敗即絕。如出寅字，葬後尤凶。
　
十、庚山甲向，酉山卯向（向上亥卯未合木局）
左水倒右出丁未方，為正旺向，名三合聯珠貴無價。合楊公救貧進神生來會旺水法、玉帶纏腰金城水法，大富大貴，忠孝賢良，男女高夀，房房相似，發福綿遠。“亥卯未乾甲丁，貪狼一路行。”此是也。
左水倒右，出乙辰方，為自旺向。合惟有衰方可去來，即楊公救貧進神水法，發富發貴，壽高丁旺。若艮水來朝，合三吉六秀向水法。
右水倒左從壬字沐浴方消水，合祿存流盡佩金魚。富貴雙全，人丁興旺。若稍犯子、亥二字，大凶，不可亂用。
水出艮寅方，為衝破向上臨官，犯殺人大黃泉，必喪成才之子，立主敗絕，官詞賣產，並犯軟腳、風癱、癆疾、吐血等症，先喪三門，次及別房，大凶。
水出癸醜方，為衝破向上冠帶，犯退神。主傷年幼聰明之子，並閨中幼婦。退敗田產，久則絕嗣。 
水出辛戌方，衝破向上養位，主傷小兒、敗產絕嗣，犯退神沐浴不立向。
水出庚酉方，衝破胎神，主墮胎傷人。初年丁財稍利，久則敗絕。此過宮水，有壽無財，小房更不利。
水出坤申方，為情過而亢。功名不利，人多有壽，發丁無財，水不歸庫故也。
水出丙午方，為交如不及，犯顏回短命水，夭亡、敗產、絕嗣，紅血癆疾，多出寡婦，先傷三門。此向有丁無財，有財無丁。發功名即夭亡，福祿壽不能相兼，年久敗絕。
水出巽巳方，犯短命寡宿水，男人壽短，多出寡婦，敗產乏嗣，並犯咳嗽、吐痰、失血、癆疾等症。先傷三房，次入別房。凡病死二方，消水發凶相似。
水出乾亥方，犯旺去沖生，雖有財而何為。小兒難養，富而無子，十有九絕。先敗絕長房，次及別門。
右水倒左，從向上正甲字出去，不犯卯字流去。百步轉欄，合金局胎向胎方去水，謂之出煞，不作沖胎論。主大富大貴，人丁興旺。但內中間有壽短者寡居者。若非龍真穴的，葬後不敗即絕，不可輕用。
若左水倒右出向上正甲字，或當面直去，即為生來破旺，又名牽動土牛，不作胎向胎方去水論。有丁無財，家道窮苦。
　
十一、辛山乙向，戌山辰向（向上申子辰合水局）
右水倒左出艮寅方，系正養向，名為貴人祿馬上禦街。丁財大旺，功名顯達，發福綿遠，忠孝賢良，男女壽高，房房皆發，三門尤盛，併發女秀。
左水倒右出巽巳方，為水局墓向。書雲：“乙向巽流清富貴”是也。發富發貴，人丁大旺，福壽雙全。
水出甲卯方，衝破向上祿位，名沖祿小黃泉。主窮乏夭亡，出寡居。予驗過無數舊塋，間有壽高者，有五六弟兄者，有乏嗣者，亦有乞丐者。總之，貧困者多，發富者少。若辰字上再有槍刀惡石，出橫暴人，好爭鬥行兇。
水出癸醜方，犯退神，初年發丁有壽不發財，亦不發凶。
水出壬子方，初年間有發丁，久則壽短，小產乏嗣，退產敗財。
水出乾亥方，主退財不發，小兒難養，男女夭亡乏嗣。先敗長房，次及別門。
水出辛戌方，犯退神，冠帶不立向，主夭亡、敗絕。
水出坤申方，丁財日衰，甚則絕嗣。
水出丁未方，犯衰不立向，丁財俱不旺。
水出丙午方，為情過而亢。驗過舊塋，間有初年發富發貴者，或壽高，或壽短，或乏嗣，吉凶相半。
左水倒右出向上正乙字，不犯辰字。又須百步轉欄。有發大富大貴者，稍差即絕。
有乙水朝堂，左水倒右從穴後庚字天干而去，不犯酉字。名祿存流盡佩金魚，大富大貴，福壽雙全，人丁亦旺。平洋地發者多，山地不可用，多敗絕。
右水倒左，即從向上正乙字流去，犯倒沖墓庫大煞。或當面直去，又為牽動土牛。書雲：“乙丙須防巽水先”是也。先此犯黃泉大煞，立主敗絕。
　
十二、乾山巽向，亥山巳向（向上巳酉醜合金局）
右水倒左出癸醜方，名正生向，合旺去迎生楊公救貧水法、玉帶纏腰金城水法。書雲：“十四進神家業興。”主妻賢子孝，五福滿堂，富貴雙全，門門皆發。
右水倒左，出乙辰方，為借庫消水自生向。合楊公救貧進神水法，不作衝破養位論。主富貴高夀，人丁大旺，先發小房。龍砂好，亦有先發長房者。
左水倒右出丙午方，合文庫消水楊公進神水法。書雲：“祿存流盡佩金魚。”即此是也。主發富貴，福壽雙全。少差即絕，不可輕用。
水出甲卯方，為衝破胎神。初年間有丁財稍利，壽高者，久則墮胎乏嗣，家道窮苦不利。此水不歸庫也。
水出艮寅絕位，情過而亢。故主初年有丁有壽不發財。功名不利。
水出壬子方，為交如不及，短壽，敗財，不發。
水出乾亥方，名生向交如不及，多主敗絕。
水出辛戌方，犯退神臨官不立向，非敗即絕。
水出庚酉方，犯生來破旺，主窮苦，初年發丁，久則敗絕。
水出丁未方，犯病不立向退神水法。以向論，又犯衝破冠帶，必傷年幼聰明之子、嬌態之婦。
水出坤申方，衝破向上臨官。傷成才之子，乏嗣、夭壽、窮苦，大凶。
右水長大倒左，出向上正巽字，不犯巳字。百步轉欄，大富大貴，人丁亦旺。若龍穴稍差，即犯敗絕，不可輕用。
若左水長大，倒右從向上巽巳出去，即犯墓絕沖生大煞，立主敗絕，不可誤作上向當面水法論，須詳辨。
